Document ID: 32005R1539

KOMISSION ASETUS (EY) N:o 1539/2005,
annettu 22 päivänä syyskuuta 2005,
ICES-suuralueen VIII sardellikannan suojelemiseksi ja elvyttämiseksi toteutettavien kiireellisten toimenpiteiden laajentamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon elollisten vesiluonnonvarojen säilyttämisestä ja kestävästä hyödyntämisestä yhteisessä kalastuspolitiikassa 20 päivänä joulukuuta 2002 annetun neuvoston asetuksen (EY) N:o 2371/2002 (1) ja erityisesti sen 7 artiklan 1 kohdan,
sekä katsoo seuraavaa:
(1)
Koska kansainväliseltä merentutkimusneuvostolta (ICES) saatiin tutkimustietoa, jonka mukaan Biskajanlahdella esiintyi poikkeuksellisen vähän sardellia, annettiin 1 päivänä heinäkuuta 2005 komission asetus (EY) N:o 1037/2005 (2) kiireellisistä toimenpiteistä ICES-suuralueen VIII sardellikannan suojelemiseksi ja elvyttämiseksi. Asetuksessa säädetään kalastuksen lopettamisesta kolmen kuukauden ajaksi 3 päivästä heinäkuuta 2005.
(2)
Tieteellis-teknis-taloudelliselta kalastuskomitealta saaduissa uusissa lausunnoissa vahvistetaan, että kanta on vaarallisen pieni, että kalastuksen lopettamispäätös oli oikea ja että kalastuskiellon olisi oltava voimassa, kunnes saadaan käyttöön kalastuksesta riippumattomia tietoja, jotka tarjoavat luotettavan arvion kutukannan koosta.
(3)
Nykyistä kalastuskieltoa olisi näin ollen jatkettava.
(4)
Koska ICES-suuralueelta VIII ja muilta alueilta pyydettyjä sardelleja on valvontatarkoituksissa mahdotonta erottaa toisistaan, on tarpeen kieltää sardellin säilyttäminen aluksella, uudelleenlaivaus ja purkaminen ICES-suuralueella VIII sen pyyntialueesta riippumatta.
(5)
Komissio arvioi kalastuskiellon aikana tieteellisiä ja teknisiä perusteita, joiden on täytyttävä päätettäessä kalastuksen uudelleen aloittamisesta.
(6)
Komission on sen vuoksi aiheellista laajentaa ja mukauttaa sardellikannan suojelemiseksi toteutettavia kiireellisiä toimenpiteitä,
ON ANTANUT TÄMÄN ASETUKSEN:
1 artikla
Kielletään sardellin kalastus ICES-suuralueella VIII. Sardellin säilyttäminen aluksella, uudelleenlaivaus ja purkaminen on niin ikään kiellettyä ICES-suuralueella VIII tämän asetuksen voimassaoloaikana.
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
Sitä sovelletaan 3 päivästä lokakuuta 200531 päivään joulukuuta 2005.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 22 päivänä syyskuuta 2005.

Labels: 6